|  |
| --- |
| Analiza impactului  |
| **Titlul analizei impactului**(poate conține titlul propunerii de act normativ): | Proiectul Hotărârii Guvernului privind aprobarea cuantumului ajutorului bănesc acordat beneficiarilor de protecție internațională în anul 2022 |
| **Data:** | 07.02.2021 |
| **Autoritatea administrației publice (autor):** | Ministerul Afacerilor Interne  |
| **Subdiviziunea:** | Direcția politici în domeniul migrației și azilului a MAI |
| **Persoana responsabilă și datele de contact:** | Mihail BODRUG, ofițer principal al Direcției politici în domeniul migrației și azilului a MAI.Tel. 069041911, mihail.bodrug@mai.gov.md;Octavian TROŞCENCO, ofițer principal al Direcției politici în domeniul migraţiei şi azilului a MAI.Tel. 078880768, octavian.troscenco@mai.gov.mdE-mail: secretariat@mai.gov.md. |
| **Compartimentele analizei impactului** |
| **1. Definirea problemei** |
| **a) Determinați clar și concis problema și/sau problemele care urmează să fie soluționate** |  |
| Potrivit Convenției privind statutul refugiatului din 1951, refugiatul este o persoană care “în urma unei temeri justificate de a fi persecutată datorită rasei, religiei, naționalității, apartenenței la un anumit grup social sau opiniilor sale politice, se află în afara țării a cărei cetățenie o are şi care nu poate sau, datorită acestei temeri, nu dorește protecția acestei țări”. În virtutea unei atare situații sau a aflării acestora în lipsă de mijloace financiare pentru existență şi întreținere pe teritoriul țării noastre se declanșează instantaneu o problemă stringentă, ce necesită a fi soluționată.Astfel, dezvoltarea unei societăți solidare constituie o prioritate imperativ juridică, morală, economică, pentru promovarea drepturilor fundamentale ale omului, ale valorilor umane și devine un obiectiv internațional promovat de statele ONU, mai ales că discriminarea, prejudecățile, rasismul și xenofobia mai sunt pronunțate în unele țări. Sprijinul şi integrarea cu succes a străinilor pe teritoriul Republicii Moldova este un aspect de interes comun atât pentru autoritățile publice centrale și locale, societatea civilă, cât și pentru comunitățile de imigranți. Or, potrivit art. 33 alin. (2) din Legea nr. 270/2008 privind azilul în Republica Moldova, se prevede că „Beneficiarii de protecție internațională pot solicita un ajutor bănesc pentru o perioadă de 6 luni, în limitele disponibilităților financiare ale statului, dacă, din motive obiective, aceștia sunt lipsiți de mijloace de existență”. |
| **b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate** |  |
| Beneficiarii de protecție internațională sunt cetățenii străini sau apatrizii cărora li s-a recunoscut statutul de refugiat sau li s-a acordat protecție umanitară, în conformitate cu Legea nr. 270/2008 privind azilul în Republica Moldova, care, în virtutea unei temeri bine întemeiate de a fi persecutat pe motive de rasă, religie, naționalitate, apartenență la un anumit grup social sau opinie politică, se află în afara țării a cărei cetățenie o deține şi care nu poate sau, datorită acestei temeri, nu dorește să se pună sub protecția acestei țări; sau care, fără nicio cetățenie şi aflându-se în afara țării în care își avea domiciliul legal şi obișnuit, ca urmare a unor astfel de evenimente, nu poate sau, datorită respectivei temeri, nu dorește să se reîntoarcă. Ținând cont de vulnerabilitatea persoanelor respective, absența asistenței financiare și a sprijinului din partea statului ar crea riscuri suplimentare cu referire la respectarea drepturilor minime şi libertăților fundamentale ale omului; prevenirea discriminării; reducerea riscurilor excluziunii sociale, prevenirea încălcărilor de ordine publică și securitate națională. În acest context, ajutorul bănesc nerambursabil este menit să sprijine financiar beneficiarii de protecție internațională prin satisfacerea diferitor nevoi ale lor.Totodată, necesitatea elaborării proiectului în cauză deriva şi din prevederile art. 91 alin. (3) din Legea nr. 270/2008 privind azilul în Republica Moldova, care stipulează că ,,Guvernul va stabili anual cuantumul ajutorului acordat beneficiarului de statut de refugiat și de protecție umanitară în conformitate cu prevederile art.33 alin.(2), în funcție de mărimea alocațiilor bugetare prevăzute în acest scop”. |
| **c) Expuneți clar cauzele care au dus la apariția problemei** |  |
| Cauzele principale sunt legate de posibilitățile financiare reduse ale beneficiarilor de protecție internațională, care se află în afara țării a cărei cetățenie o deține şi care nu poate sau, datorită temerii de a fi persecutat pe motive de rasă, religie, naționalitate, apartenență la un anumit grup social sau opinie politică, nu dorește să se pună sub protecția acestei țări; sau care, fără nici o cetățenie şi aflându-se în afara țării în care își avea domiciliul legal şi obișnuit, ca urmare a unor astfel de evenimente, nu poate sau, datorită respectivei temeri, nu dorește să se reîntoarcă. |
| **d) Descrieți cum a evoluat problema și cum va evolua fără o intervenție**  |  |
| Având în vedere situația vulnerabilă a persoanelor respective, absența asistenței financiare și a sprijinului din partea statului ar crea riscuri suplimentare cu referire la respectarea drepturilor minime şi libertăților fundamentale ale omului; prevenirea discriminării; reducerea riscurilor excluziunii sociale, prevenirea încălcărilor de ordine publică și securitate națională. În acest context, ajutorul bănesc nerambursabil este menit să sprijine financiar satisfacerea diferitor nevoi de primă necesitate ale beneficiarilor de protecție internațională.Totodată, statul urmează să realizeze angajamentele asumate şi care derivă din actele normative internaționale cu referire la azil/refugiați, în vederea identificării posibilităților de asigurare financiară a beneficiarilor de protecție internațională, astfel încât să se asigure respectarea drepturilor și libertăților fundamentale ale omului, să se prevină eventualele riscuri de încălcare a ordinii și securității țării ș.a.  |
| **e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului** |  |
| Potrivit art. 33 alin. (2) din Legea nr. 270/2008 privind azilul în Republica Moldova se prevede că „Beneficiarii de protecție internațională pot solicita un ajutor bănesc pentru o perioadă de 6 luni, în limitele disponibilităților financiare ale statului, dacă, din motive obiective, aceștia sunt lipsiți de mijloace de existență”.Așadar, în conformitate cu art. 91 alin. (3) din Legea nr. 270/2008 privind azilul în Republica Moldova, care stipulează că ,,Guvernul va stabili anual cuantumul ajutorului acordat beneficiarului de statut de refugiat și de protecție umanitară în conformitate cu prevederile art. 33 alin.(2), în funcție de mărimea alocațiilor bugetare prevăzute în acest scop”.Prin Hotărârea Guvernului nr. 458/2021 a fost aprobat cuantumul salariului mediu lunar pe economie, prognozat pentru anul 2022, în mărime de 9900 lei. Mărimea ajutorului bănesc acordat beneficiarilor de protecție internațională constituie 15 % față de salariul mediu lunar pe economie.În acest context, mărimea ajutorului lunar acordat beneficiarilor de protecție internațională va constitui 1485 lei.Până în anul 2013 mărimea ajutorului bănesc a constituit 10% din cuantumul salariului mediu lunar pe economie, prognozat pentru anul următor. Din anul 2013, la propunerea Ministerului Economiei, în scopul ajustării indemnizației la realitățile sociale și economice, mărimea acesteia a fost majorată până la 15% față de salariul mediu pe economie, prognozat pentru anul viitor.Așadar, Ministerul Afacerilor Interne anual inițiază elaborarea proiectului Hotărârii de Guvern cu privire la aprobarea cuantumului ajutorului bănesc acordat beneficiarilor de protecție internațională.Procedura propriu-zisă de acordare a ajutorului bănesc este reglementată prin Hotărârea Guvernului nr. 1140/2010 pentru aprobarea Regulamentului cu privire la modul de acordare a ajutorului bănesc beneficiarilor de protecție internațională, cu modificările ulterioare. |
| **2. Stabilirea obiectivelor** |
| **a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)** |  |
| Obiectivul de bază al prezentului proiect vine să expună: Prevenirea riscuri cu referire la respectarea drepturilor minime şi libertăților fundamentale ale omului; prevenirea discriminării; reducerea riscurilor excluziunii sociale, prevenirea încălcărilor de ordine publică și securitate națională prin stabilirea cuantumul ajutorului bănesc ce se va acorda beneficiarilor de protecție internațională în anul 2022.  |
| **3. Identificarea opțiunilor** |
| **a) Expuneți succint opțiunea „a nu face nimic”, care presupune lipsa de intervenție** |  |
| Dacă am prelua opțiunea „a nu face nimic”,ținând cont de vulnerabilitatea persoanelor respective, ne-am confrunta cu o situație, care ar pune sub risc asigurarea respectării drepturilor și libertăților fundamentale ale omului, prevenirea discriminării, prevenirea încălcărilor de ordini public și securitate națională.  |
| **b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea inovațiilor și întregului spectru de soluții/drepturi/obligații ce se doresc să fie aprobate** |  |
| Principala prevedere a proiectului este:- Aprobarea cuantumului ajutorului bănesc de **1485 lei**, acordat beneficiarilor de protecție internațională în anul 2022. Acordarea ajutorului bănesc anual din partea statului se asigură din bugetul public național.Astfel, în Planul de finanțare a autorității competente pentru străini, pentru anul 2022 a fost planificată suma de 23,5 mii lei, în vederea acordării ajutorului bănesc beneficiarilor de protecție internațională. |
| **c) Expuneți opțiunile alternative analizate sau explicați motivul de ce acestea nu au fost luate în considerare**  |  |
| Statul este sprijinit de Biroul Înaltului Comisariat al Națiunilor Unite pentru Refugiați (ÎCNUR) de la Budapesta, care vine să ajute material/financiar beneficiarii de protecție internațională. Desigur, această intervenție/sprijin se oferă, în special, atunci când statul este limitat să acorde acest sprijin beneficiarilor de protecție internațională, cum este actualmente situația pandemică mondială COVID-19. În asemenea situații ÎCNUR, la solicitarea din partea autorităților naționale, vine cu diverse forme de sprijin/ajutoare, cum ar fi, pachete alimentare, igienice, financiare etc. pentru beneficiarii de protecție internațională. |
| **4. Analiza impacturilor opţiunilor** |
| **a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate** |  |
| Ţinând cont de vulnerabilitatea persoanelor respective, ne-am confrunta cu o situație care ar pune sub risc asigurarea respectării drepturilor și libertăților fundamentale ale omului, prevenirea discriminării, prevenirea încălcărilor de ordini public și securitate națională.Aspectele negative sunt legate de posibilitățile limitate ale statului, cu referire la ajutorul financiar, pe care trebuie să-l acorde beneficiarilor de protecție internațională.Dar totuși, statul asigură acest drept minim de a acorda ajutorul bănesc, motivul fiind lipsa mijloacelor de întreținere pentru beneficiarii de protecție internațională. Totodată, la solicitare statul este sprijinit şi de către organizațiile internaționale cu competențe în domeniu (ex. ÎCNUR). |
| **b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea** |  |
| În perioada anilor 2011-2021 au primit ajutor bănesc 122 persoane, după cum urmează:

|  |  |  |
| --- | --- | --- |
| **Anul** | **Beneficiarii de protecție internațională cărora li s-a acordat ajutor bănesc** | **Suma achitată** |
| 2011 | 3 persoane | 5 940 |
| 2012 | 7 persoane | 1 100 |
| 2013 |  29 persoane | 90 315 |
| 2014 |  30 persoane | 95 925 |
| 2015 |  37 persoane | 136 252 |
| 2016 | 4 persoane | 27 187 |
| 2017 | 2 persoane | 14 010 |
| 2018 | 2 persoane | 7 380 |
| 2019 | 6 persoane | 28 600 |
| 2020 | 0 persoane | 0 |
| 2021 | 2 persoane | 7844,4 |

 În vederea acordării ajutorului bănesc beneficiarilor de protecție internațională, pentru anul 2022 au fost planificați în Planul de finanțare a autorității competente pentru străini suma de 23,5 mii lei.  |
| **b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea** |  |
| **---** |
| **c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta** |  |
| **---** |
| **d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi** |  |
| **---** |
| **Concluzie****e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați**  |  |
| Potrivit proiectului în cauză, statul urmează să ia măsuri în vederea identificării posibilităților de asigurare cu ajutor bănesc beneficiarii de protecție internațională, care nu dispun de acestea.Totodată, în condiția în care statul nu ar avea această posibilitate, vor fi necesare eforturi direcționate către organizațiile internaționale (ÎCNUR ș.a.), care ar putea să sprijine Republica Moldova pentru o anumită perioadă, până la identificarea posibilităților şi redresării situației financiar-economice.  |
| **5. Implementarea şi monitorizarea** |
| **a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare**  |  |
| Potrivit art. 33 alin. (2) din Legea nr. 270/2008 privind azilul în Republica Moldova se prevede că „Beneficiarii de protecție internațională pot solicita un ajutor bănesc pentru o perioadă de 6 luni, în limitele disponibilităților financiare ale statului, dacă, din motive obiective, aceștia sunt lipsiți de mijloace de existență”. Pentru acordarea acestui ajutor beneficiarul de protecție internațională depune o cerere la autoritatea competentă pentru străini, pentru examinare, care evaluează fiecare caz în parte și va decide acordarea ajutorului bănesc în funcție de situația materială reală a fiecărui solicitant, în limitele alocațiilor prevăzute în acest scop. La examinarea cererii se vor lua în considerare: declarația solicitantului privind lipsa mijloacelor de existență; numărul membrilor familiei solicitantului şi numărul persoanelor aflate la întreținere; raportul de evaluare a nivelului de trai, întocmit de angajații Biroului migraţie şi azil  al Ministerului Afacerilor Interne.Prin urmare, ajutorul bănesc se acordă o singură dată şi este destinat beneficiarilor de protecție internațională, în conformitate cu legislaţia în vigoare.Procedura propriu-zisă de acordare a ajutorului bănesc este reglementată prin Hotărârea Guvernului nr. 1140/2010 pentru aprobarea Regulamentului cu privire la modul de acordare a ajutorului bănesc beneficiarilor de protecție internațională, cu modificările ulterioare |
| **b) Indicați clar indicatorii de performanță în baza cărora se va efectua monitorizarea** |  |
|  - Numărul de beneficiari de protecție internațională cărora li se va acorda ajutorul bănesc din partea statului. |
| **c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea** |  |
| Impactul implementării Hotărârii Guvernului privind aprobarea cuantumului ajutorului bănesc acordat beneficiarilor de protecție internațională în anul 2022 va fi resimțit în anul de implementare și alocare a mijloacelor financiare necesare în acest sens.  |
| **6. Consultarea** |
| **a) Identificați principalele părţi (grupuri) interesate în intervenţia propusă** |  |
| * Ministerul Finanțelor
* Ministerul Muncii şi Protecției Sociale
* Ministerul Economiei
* Ministerul Justiției
* Centrul Național Anticorupție
 |
| **b) Explicați succint cum (prin ce metode) s-a asigurat consultarea adecvată a părţilor** |  |
| Pe data de 24.01.2022 MAI plasat pe pagina oficială anunțul de inițiere a elaborării proiectului AIR şi a actului de decizie: <https://particip.gov.md/ro/document/stages/anunt-privind-initierea-procesului-de-elaborare-a-analizei-impactului-de-reglementare-si-a-proiectului-hotararii-guvernului-privind-aprobarea-cuantumului-ajutorului-banesc-acordat-beneficiarilor-de-protectie-internationala-in-anul-2022/8823>  |
| **c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat)** |  |
|  **Consultare prealabilă:**Cancelaria de stat/Ministerul Finanțelor (scrisoarea nr. 07/4-04/58 din 16.02.2022) lipsa propunerilor şi obiecțiilor. |
| **Anexă** **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor |  |  |  |
| povara administrativă |  |  |  |
| fluxurile comerciale și investiționale |  |  |  |
| competitivitatea afacerilor |  |  |  |
| activitatea diferitor categorii de întreprinderi mici și mijlocii |  |  |  |
| concurența pe piață |  |  |  |
| activitatea de inovare și cercetare |  |  |  |
| veniturile și cheltuielile publice |  |  |  |
| cadrul instituțional al autorităților publice |  |  |  |
| alegerea, calitatea și prețurile pentru consumatori |  |  |  |
| bunăstarea gospodăriilor casnice și a cetățenilor |  |  |  |
| situația social-economică în anumite regiuni |  |  |  |
| situația macroeconomică |  |  |  |
| alte aspecte economice |  |  |  |
| **Social** |
| gradul de ocupare a forței de muncă |  |  |  |
| nivelul de salarizare |  |  |  |
| condițiile și organizarea muncii |  |  |  |
| sănătatea și securitatea muncii |  |  |  |
| formarea profesională |  |  |  |
| inegalitatea și distribuția veniturilor |  |  |  |
| nivelul veniturilor populației |  |  |  |
| nivelul sărăciei |  |  |  |
| accesul la bunuri și servicii de bază, în special pentru persoanele social-vulnerabile | +1 |  |  |
| diversitatea culturală și lingvistică |  |  |  |
| partidele politice și organizațiile civice |  |  |  |
| sănătatea publică, inclusiv mortalitatea și morbiditatea |  |  |  |
| modul sănătos de viață al populației |  |  |  |
| nivelul criminalității și securității publice |  |  |  |
| accesul și calitatea serviciilor de protecție socială |  |  |  |
| accesul și calitatea serviciilor educaționale |  |  |  |
| accesul și calitatea serviciilor medicale |  |  |  |
| accesul și calitatea serviciilor publice administrative |  |  |  |
| nivelul și calitatea educației populației |  |  |  |
| conservarea patrimoniului cultural |  |  |  |
| accesul populației la resurse culturale și participarea în manifestații culturale |  |  |  |
| accesul și participarea populației în activități sportive |  |  |  |
| discriminarea |  |  |  |
| alte aspecte sociale |  |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon |  |  |  |
| calitatea aerului |  |  |  |
| calitatea și cantitatea apei și resurselor acvatice, inclusiv a apei potabile și de alt gen |  |  |  |
| biodiversitatea |  |  |  |
| flora |  |  |  |
| fauna |  |  |  |
| peisajele naturale |  |  |  |
| starea și resursele solului |  |  |  |
| producerea și reciclarea deșeurilor |  |  |  |
| utilizarea eficientă a resurselor regenerabile și neregenerabile |  |  |  |
| consumul și producția durabilă |  |  |  |
| intensitatea energetică |  |  |  |
| eficiența și performanța energetică |  |  |  |
| bunăstarea animalelor |  |  |  |
| riscuri majore pentru mediu (incendii, explozii, accidente etc.) |  |  |  |
| utilizarea terenurilor |  |  |  |
| alte aspecte de mediu |  |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |
| **Anexe** |
|  |